Ծնվել է 1950թ. հուլիսի 7-ին, Երևանում: Ավարտել է Երևանի թիվ 29 միջնակարգ դպրոցը: 1967-73թթ սովորել է Երևանի Խ.Աբովյանի անվան պետական մանկավարժական համալսարանի բանասիրական ֆակուլտետում: Դեռ դպրոցական տարիներից հայկական ռադիոյով և հեռուստատեսությամբ վարել է մանկական հաղորդումներ: 1970թ. պաշտոնապես սկսել է աշխատել Հայաստանի հայկական հեռուստատեսությունում: Աշխատանքային երկար տարների ընթացքում դարձել է բարձր կարգի հաղորդավար: Վարել է բազմաթիվ և բազմաժանր հաղորդումներ` «Մանկական էկրան», «Վավերագրական կինոյի ժամ», «Հայ երաժշտական արվեստի երախտավորները», «Երևանը և երևանցիները», երաժշտական հաղորդումներ: Երկար տարիներ շարունակ եղել է լրատվական մեկնաբան: Վարել է բազմաթիվ ստեղծագործական երեկոներ, համերգներ, միջոցառումներ: Հեղինակել է մի շարք հեռուստաֆիլմեր, որոնցից է «Պոեզիայի ակնթարթներ» հեռուստաշարքը: Ողջ ստեղծագործական ուղղու ընթացքում համագործակցել է Հայաստանի պետական ֆիլհարմոնիկ նվագախմբի հետ, որտեղ վարել է բազմապիսի համերգներ: Հայաստանի անկախությունից ի վեր եղել է բազում պետական, կառավարական միջացառումների, նաև բոլոր զորահանդեսների և տոնական հանդիսությունների հանդիսավարը, որի համար 2006թ. արժանացել է «Մովսես Խորենացի», 2011թ.` ՀՀ պաշտպանության նախարարության «Գարեգին Նժդեհ» մեդալների: 1999թ-ից աշխատում է «Մշակույթ», որը հետագայում վերանվանվել է «Պրոմեթևս», ապա` Հայկական Երկրորդ հեռուստաալիք հեռուստաընկերությունում` որպես ծրագրերի խմբագիր: